Cuneiform Tablet Kt 88/k 44 (AKT 7a 215b)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
15 ma-na KÙ.BABBAR ṣa-ru-pu-um KI a-bu-um-DINGIR DUMU a-ba ù ša-lim-a-šur a-ḫi-šu iš-tù ḫa-muš-tím ša DUMU ba-na-ga ù a-gu₅-za a-na 40 ḫa-am-ša-tim i-ša-qú-lu 15.5 ma-na 3.16666 GÍN KÙ.BABBAR ṣa-ru-pá-am KI a-šur-i-mì-tí DUMU a-ta-a iš-tù ḫa-muš-tim ša e-lá-lí ù lá-qé-ep a-na 45 i-ša-qal 15.5 ma-na 2.33333 GÍN KÙ.BABBAR ṣa-ru-a-pá-am KI ili₅-ba-ni DUMU PUZUR₄.IŠTAR iš-tù ḫa-muš-tim ša e-lá-lí ù lá-qé-ep a-na 45 i-ša-qal 15.5 ma-na KÙ.BABBAR ṣa-ru-pá-am KI na-bi-sú-en₆ DUMU PUZUR₄.IŠTAR iš-tù ḫa-muš-tim ša am-ri-a ù i-ku-nim a-na 45 i-ša-qal 15.5 ma-na 1.66666 GÍN KÙ.BABBAR ṣa-ru-pá-am KI a-šur-na-da iš-tù ḫa-muš-tim ša du-du ù li-ba-a-a a-na 45 i-ša-qal 7.5 ma-na KÙ.BABBAR ṣa-ru-pu-um KI a-lá-bi-im iš-tù ḫa-muš-tim ša a-lá-ḫi-im ù kur-ub-IŠTAR a-na 40 i-ša-qal 15 ma-na 6.66666 GÍN KÙ.BABBAR ṣa-ru-pu-um KI a-lá-bi₄-im DUMU šu-tí-bar iš-tù ḫa-muš-tim ša ḫa-bi₄-a-aḫ-šu ù lá-qé-ep a-na 38 i-ša-qal 10 ma-na 5 GÍN KÙ.BABBAR ṣa-ru-pu-um KI i-ku-nim ša ta-wi-ni-a iš-tù ḫa-muš-tim ša {d}MAR.TU-ba-ni ù i-ku-nim a-na 15 i-ša-qal 4 ma-na KÙ.BABBAR ṣa-ru-pá-am KI zu-ba ù a-šur-DU₁₀ iš-tù ḫa-muš-tim ša e-lá-ma ù šu-ku-bi-im a-na 6 i-ša-qú-lu 5 ma-na KÙ.BABBAR ṣa-ru-pu-um KI a-sú iš-tù ḫa-muš-tim ša kà-ší-im a-na 13 i-ša-qal 10.33333 ma-na KÙ.BABBAR ṣa-ru-pá-am KI ì-lí-ìš-tí-kál iš-tù ḫa-muš-tim ša DUMU ba-na-ga ù a-gu-za a-na 45 i-ša-qal 5 ma-na KÙ.BABBAR ṣa-ru-pá-am KI zu-zu iš-tù ḫa-muš-tim ša sú-kà-lí-a ù ku-ra a-na 10 i-ša-qal mì-ma a-nim u₄-mu-šu-nu ma-al-ú ša KÙ.BABBAR lá i-ša-qá-ku-nu-tí-ni lá ší-be šu-uk-na-ma a ṣí-ib-tim li-li-ik